

ข่าวประชาสัมพันธ์

**เอสซีจี ชู แนวคิด “Clean Air for All” ย้ำความสำคัญของคุณภาพอากาศที่สะอาดปลอดภัย**

**ในงาน “SCG Bi-ion Talk 2023”**



เอสซีจี นำโดย **คุณวชิระชัย คูนำวัฒนา Head of Smart System Solution Business** **เอสซีจี** ร่วมเปิดเวทีและพูดคุยในหัวข้อ **“Clean Air for All”** ซึ่งเป็นแนวคิดที่เอสซีจีให้ความสำคัญและทำมาอย่างต่อเนื่อง เพื่อให้สังคมเห็นความสำคัญของปัญหาด้านคุณภาพอากาศ ผ่านนวัตกรรม “SCG Bi-ion” ระบบไอออนกำจัดเชื้อโรคในอากาศ ร่วมกับกลุ่มลูกค้าและ Influencer ชื่อดัง ณ โรงแรมคิมป์ตันมาลัยกรุงเทพฯ หนึ่งในสถานที่ที่ติดตั้ง SCG Bi-ion

**คุณวชิระชัย คูนำวัฒนา** กล่าวว่า “เอสซีจีเป็นองค์กรที่ให้ความสำคัญกับคุณภาพความเป็นอยู่ของคนไทยและความสำคัญด้านนวัตกรรมเพื่อการอยู่อาศัย จากผลกระทบด้านคุณภาพอากาศ เอสซีจีจึงได้นำนวัตกรรมที่ช่วยดูแลให้อากาศในอาคารสะอาดและปลอดภัยยิ่งขึ้น ด้วยระบบ SCG Bi-ion ที่มีประสิทธิภาพในการกำจัดเชื้อโรคและแบคทีเรียในอากาศ รวมถึงเชื้อไวรัสตระกูลโคโรนาสาเหตุของโรคโควิด 19 ซึ่งปัจจุบันมีการติดตั้งไปกว่า 200 แห่ง ครอบคลุมตั้งแต่กลุ่มโรงพยาบาล โรงเรียน โรงแรม ธุรกิจอาคาร สำนักงาน รวมถึงร้านอาหารชั้นนำ ถือเป็นการสร้างมาตรฐานใหม่ด้านสุขภาวะที่ดีของการใช้ชีวิตภายในอาคาร และช่วยเพิ่มคุณภาพชีวิตจากการสร้างคุณภาพอากาศที่ดีขึ้นได้”

ทั้งนี้ภายในงานยังได้รับเกียรติจากกลุ่มลูกค้าที่เคยติดตั้งระบบ SCG Bi-ion ร่วมแชร์ประสบการณ์ อาทิ ผู้บริหารจาก **GPF Property Management** ซึ่งปัจจุบันติดตั้งแล้วในอาคารอับดุลราฮิม เพลส, อาคารบางกอกซิตี้ และอาคารจีพีเอฟ วิทยุ ครอบคลุมมากกว่า 2,200 ตารางเมตร, **โรงเรียนเซนต์ดอมินิก** โรงเรียนเอกชนชั้นนำที่ติดตั้งระบบ SCG Bi-ion ในห้องเรียนชั้นอนุบาลและระดับประถมศึกษา **และ Kimpton Maa-Lai Bangkok Hotel** ซึ่งได้ติดตั้งระบบในบริเวณห้องจัดเลี้ยงชั้น 6 ทุกห้อง นอกจากนี้ยังมีทีมผู้บริหารจากกลุ่มโรงพยาบาล โรงเรียน โรงแรม ธุรกิจอาคาร สำนักงาน อาทิ **โรงพยาบาลวิมุติ, โรงพยาบาลบางปะกอก, ร้านยากรุงเทพ, One Bangkok, MQDC, บมจ.พร็อพเพอร์ตี้ เพอร์เฟค, Grande Asset, Asset Wise** รวมถึง Influencer ชื่อดัง อย่าง **“DJ อ้อย - นภาพร ไตรวิทย์วารีกุล”** และ **“คุณสุรพงษ์ เตรียมชาญชัย จาก Day Poet”** เข้าร่วมงานในครั้งนี้

สำหรับผู้ที่สนใจสร้างมาตรฐานอากาศสะอาดปลอดภัยด้วยระบบ SCG Bi-ion ในอาคาร สามารถดูรายละเอียดเพิ่มเติมได้ที่ https://www.scgbuildingmaterials.com/th/all-activity/campaign/hygiene-friend-get-friend

หรือโทร 085-4465445, 099-3914161